911, honnan telefonál?
- Calgaryból. - Mentőt, rendőrt vagy tűzoltót hívna?
Istenem, mindent!
- Jól van, mondja el, mi történt! - Nem tudom.
Hazajöttem, és megláttam a feleségemet a földszinten. Minden csupa vér!
- Uramisten! - Most is vele van?
Nem tudom.
Eszméleténél van?
Nem tudom.
Lélegzik?
Édes istenem!
Lélegzik?
Egy pillanat!
Minden vérben úszik!
Drágám!
Nem, már kihűlt!
Jaj, ne!
Máris küldök valakit. Küldök valakit, aki segít.
Uramisten!
ISTEN HOZOTT!
MEGOLDATLAN REJTÉLYEK
2015. OKTÓBER 26. HÉTFŐ
- Calgaryi rendőrség. Mi a cím? - Üdv, itt a mentőszolgálat!
Egy kórházon kívüli halálesethez kellene segítség.
A bejelentő szerint a hölgy már kihűlt. Eszméletlen, nem lélegzik.
- Minden csupa vér. - A hölgy neve?
A vezetékneve Antoni.
- Oké. - A keresztneve Amanda.
A calgaryi rendőrség Amanda haláláról az áldozat férjétől,
Lee Antonitól értesült, aki a 911-et hívta.
Lee és Amanda Castleridge-ben éltek,
Calgary északkeleti részén, Kanadában.
Itt a 237-es, 2-es prioritás,
a mentők szerint a helyszínen egy feldúlt férfi is tartózkodik.
Vélhetően ő tett bejelentést, teljesen magán kívül van.
Van egy nagy kutya is a hátsó kertben, csak hogy tudjátok.
Vettem, kösz.
Aznap én voltam a beosztott őrmester, így az ügyeletes járőrparancsnok is,
vagyis én koordináltam a helyi járőröket.
Mivel épp a közelben jártam,
én értem ki először a helyszínre.
CALGARYI RENDŐRSÉG
Amikor megérkeztem,
egy férfi várt a verandán; mint később megtudtam, ő volt Lee.
A bejárati ajtóhoz érve láttam, hogy Lee remeg.
Láthatóan zaklatott volt.
Bármit kérdeztem, csak azt ismételgette, hogy „a pincében van.”
A lépcsőhöz mentem.
Lenéztem.
Ami rögtön szemet szúrt,
az egy félig összetört persely volt.
Erre tisztán emlékszem.
Aztán elindultam lefelé a lépcsőn.
Ahogy leértem a pincébe, sokkoló látvány fogadott.
Minden vérben úszott.
FÉNYKÉPES BIZONYÍTÉK
Akkor láttam meg Amandát a földön.
Nem vizsgáltam meg alaposan,
de látszott, hogy súlyos fejsérülést szenvedett.
Úgy tűnt, mintha valamivel megütötték volna,
ami komoly sérülést okozott az arca jobb oldalán
és a hajvonala mellett, a halántékán.
Mire felmentem a lépcsőn,
megérkezett az erősítés, így átkutattuk a házat,
egy kollégámat pedig megkértem arra, hogy maradjon az áldozat férjével.
Még nem igazán tudtam, mi történt,
és hogy a férfinak lehetett-e szerepe a történtekben.
Ez volt a legvéresebb helyszín, amit valaha láttam.
Tényleg borzalmas volt.
Üdvözlöm önöket! Még tart a nyomozás
a város északkeleti részén történt haláleset ügyében.
Még senkit sem vettek őrizetbe,
de az esetet bejelentő férfi kihallgatása jelenleg is zajlik.
A rendőrség szerint a tragédia helyszíne már önmagában is gyanakvásra ad okot.
Mint minden nyomozás kezdetén, ezúttal is kijelöltünk egy tárgyalót,
ami az operatív központunk lett.
Ide áramlott be minden információ,
és itt próbáltuk elemezni és megérteni a bűnügyi helyszínt,
hogy kiderítsük, mi történt Amandával.
Amanda Antoni egy 31 éves nő volt,
akinek 2015. október 26-án találták meg a holttestét.
Amikor a mentők és a rendőrök kiértek a helyszínre,
már beállt a hullamerevség,
így találtak rá saját otthona pincéjében,
vagyis feltételezhetően valamikor vasárnap halt meg.
FÉNYKÉPES BIZONYÍTÉK
Nem volt arra utaló jel, hogy rablás
vagy rablógyilkosság történt, nem voltak betörésre utaló nyomok,
nem dúlták fel a házat, és nem tűnt el semmi.
Egyetlen szék volt csak felborítva,
és mint kiderült, mikor Lee hazaért,
Amanda telefonja az étkező padlóján hevert.
A telefon megsérült, a kijelzője össze volt törve.
A telefon és a felborult szék is arra utalt, hogy volt valamiféle dulakodás
vagy durva veszekedés a házban.
Biztosak voltunk benne, hogy Amanda nem természetes úton halt meg.
Az is világosan látszott, hogy nem öngyilkosság történt.
FÉNYKÉPES BIZONYÍTÉK
Nyilvánvaló volt,
hogy a pincében valami rendkívül erőszakos dolog történt.
Az egész teste vérben úszott, de a ruhája és a fal is csupa vér volt.
Zúzódások borították a testét,
láthatóan összeverték.
Nem volt kétséges, hogy gyilkosság történt.
RENDŐRSÉGI TERÜLET BELÉPNI TILOS
Fontos bizonyíték volt
az a fegyverként használt tárgy is, amit a tettes hagyhatott hátra.
Egy kerámiapersely, amit a lépcső melletti párkányon találtak.
A feje le volt törve.
A persely fejének darabjai is ott voltak a helyszínen.
Szerteszét hevertek a lépcsőn.
A kerámiapersely néhány darabja
Amanda homlokába is belefúródott.
Úgy gondoltam, hogy az elkövető ezzel okozhatta
Amanda sérüléseit.
A másik dolog, ami zavart,
hogy az áldozat félig le volt vetkőztetve.
A nadrágja nagyjából combtőig le volt húzva.
Az alapján, ahogy a holttestet megtalálták,
arra lehetett következtetni, hogy nemi erőszak történt,
és az áldozat a támadásba halt bele.
CARSTAIRS, ALBERTA CALGARYTÓL 65 KILOMÉTERRE, ÉSZAKRA
Egyedül voltam otthon, amikor Lee hívott.
Csak annyit mondott: „Amanda halott.”
Szóval így indult az egész.
AMANDA ÉDESANYJA
Már a kocsifelhajtón voltam, amikor megcsörrent a telefon.
Anya hívott.
Azt mondta, Lee hazaért,
és a lépcső alján talált rá Amandára, aki nem mozdul.
Ez volt az egyetlen információm.
Lee zokogva hívott, és elmondta, hogy Amanda meghalt.
Nem akartam elhinni.
Kocsiba ültem, és őrült sebességgel száguldottam Amandáékhoz,
mert elképzelni sem tudtam, mi történhetett.
A helyszínen aztán hivatalosan is közölték,
hogy tragédia történt,
és Amanda meghalt.
- Megmutatom. - Oké.
Hátha észrevesztek valami gyanús jelet.
Volt nála egy recept!
A nagyi rétesreceptje!
Amanda volt a család szeme fénye.
Hármunk közül én vagyok a legidősebb,
az öcsémmel másfél év van köztünk.
Amanda 13 évvel volt fiatalabb nálam.
Amandát örökbe fogadtuk,
két hónapos volt, amikor a családunk része lett.
Gyönyörű kék szeme volt.
Megláttuk, és azonnal belopta magát a szívünkbe.
Imádtuk őt.
Allennel rengeteget foglalkoztunk vele, vigyáztunk rá, szórakoztattuk.
Igazi testvérei voltunk.
Elaludt a mellkasomon, miközben A Flintstone családot néztük.
Imádnivaló, tündéri gyerek volt, ráadásul kislány,
ami újdonság volt az egész család számára.
Tizennégy hónapos korában fogadtuk örökbe, akkor lett a családunk tagja.
Az első pillanattól fogva hozzánk tartozott.
Izgalmas volt nézni, ahogy fejlődött és kiforrott a személyisége.
Mindenkit ugratott, imádott viccelődni.
Jó ég!
Micsoda sörény!
Imádta a macskákat, a kutyákat.
Legszívesebben minden kóbor állatot befogadott volna.
Hatalmas szíve volt,
és szerette az embereket.
Húszévesen költözött el itthonról, akkor ismerte meg Leet.
Egy közös barátunk mutatta be őket egymásnak.
Nem sokkal később összeköltöztek,
majd pár év múlva összeházasodtak.
Mától téged választalak feleségemül.
Amanda valósággal ragyogott Lee mellett.
Nagyon jól érezték magukat együtt. Rengeteget nevettek.
Amikor megismerkedtek, Lee még elég kicsapongó életet élt.
Sokat bulizott, meg ilyesmi.
Amanda többször is hozzám fordult tanácsért,
elég sokszor kiborult.
A halála előtt saját takarítócéget alapított.
Úszott a tengernyi papírmunkában, Lee meg hol dolgozott, hol nem.
Amanda volt a kenyérkereső.
Lee egyszer itt dolgozott, egyszer ott,
több helyről is kirúgták,
Amandát pedig komolyan frusztrálta, hogy Leenek nincs rendes állása.
Kedveltem Leet, de Amandát többször is megbántotta.
Tudtam, hogy veszekednek, ami zavart.
Nagyon zavart.
- Kérem, foglaljon helyet! - Rendben.
Amikor bementem a rendőrségre,
elmondták, hogy Amanda meghalt, én pedig kérdeztem, hogy mi történt.
Azt mondták, korai még bármit is kijelenteni, mindenesetre gyanús az ügy.
Erre rögtön azt kérdeztem, hol van Lee.
- Lehet tudni, hogy mi van Leevel? - Nem tudom. Nincs…
Erről nincsenek információim.
Vajon mi lehet vele?
Valami azt súgta, hogy beszélnem kellene vele,
hátha köze van a történtekhez.
Elvégre is a kishúgomról volt szó.
Milyen volt Lee és Amanda viszonya?
Nem féltették a húgukat Leetől?
De…
Homályosan emlékszem arra a napra.
A húgát ugye Amandának hívják? Ez a neve?
Nem sok mindenre emlékszem a beszélgetésből.
Voltak aggályaim Leevel kapcsolatban.
- Úgy gondolom, szereti őt. - Értem.
- De azért nem tenném érte tűzbe a kezem. - Értem.
Nem mondom, hogy ő tette, de…
- Lee nagyon impulzív. - Értem.
- El tud borulni az agya. - Értem.
Ha egy férjes asszonyt megölnek, a férj mindig gyanús.
Ha mosdóba menne, vagy szüksége van valamire,
csak kopogjon az ajtón, és magáért jövünk, rendben?
Ő talált rá Amanda holttestére,
és kulcsszerepe volt annak kiderítésében, hogy ki felelhetett a felesége haláláért.
- Csak kopogjon, ha kell valami! - Köszönöm.
A nyomozás elején Lee Antoni mindig
rettentően feldúlt volt, teljesen össze volt törve.
Van bármi köze Amanda halálához?
Nem, uram.
Az első kihallgatáson Lee elmondta, hogy még pénteken elutazott.
Saskatchewanba ment.
Az édesanyját látogatta meg,
hogy segítsen rendezni apja hagyatékát, aki egy évvel korábban hunyt el.
Hétfőn tért vissza,
ekkor talált rá a felesége holttestére.
Lee szerint a kapcsolatuk alatt
egyetlen éjszakát sem töltöttek külön.
Az járt a fejemben, vajon mekkora az esélye annak,
hogy Lee pont azon a hétvégén utazik el, amikor a tragédia bekövetkezik.
1H7- 4, KIHALLGATÓSZOBA NYOMOZÓHATÓSÁG
- Volt valami köze a neje halálához? - Nem, dehogy volt közöm hozzá!
- Higgye el, ki fog derülni, ha mégis. - Jól van, nézzenek csak utána!
Egész hétvégén anyámnál voltam.
Amikor megtudtuk, hogy Lee Saskatchewanban volt hétvégén,
két nyomozó végigment az oda vezető úton,
és bekérte azoknak a benzinkutaknak a kamerafelvételeit,
ahol Lee állítólag megállt.
Ezek minden kétséget kizáróan bizonyították,
hogy Amanda halálakor Lee valóban Saskatchewanban volt.
Tudja, ki tette ezt Amandával?
Nem. De tudni akarom, mi történt.
Én is.
És garantálom, hogy előbb-utóbb kiderítjük, rendben?
Az a lehetőség is felmerült,
hogy Lee esetleg felbérelt valakit Amanda megölésére.
De nem találtunk olyan bizonyítékot,
ami arra utalt, hogy Lee kapcsolatban állt volna valakivel,
vagy bárkit megbízott volna azzal,
hogy amikor elutazik,
az illető elmenjen a házukhoz, és megölje Amandát.
Jamie Maurachert a westwindsi kapitányságról jelentkezik.
Jamie, úgy tudjuk, még nincs gyanúsított. Hol tart most a nyomozás?
Lee Antoni kihallgatása már megtörtént, aki együttműködött a rendőrséggel,
így a továbbiakban nem szerepel a gyanúsítottak listáján.
Amanda volt a jobbik felem.
A személyiségbe szerettem bele.
Ha valahol megjelent, mindenkinek felderült az arca,
egyszerűen jó volt a társaságában lenni.
A nyomozás miatt egy percig sem aggódtam. A rendőrök csak a munkájukat végezték.
Először mindig a házastársat gyanúsítják, ez teljesen érthető.
De nincs ezzel semmi gond.
Én is tudni akarom, mi történt. Tudni akarom, mi történt Amandával.
Amandával együtt éltek.
- Ő a feleségem, igen. - A felesége.
A nyomozás első szakaszában leginkább arra koncentráltunk, hogy kiderítsük,
pontosan mit csinált Amanda a halála előtt.
Pénteken döntötte el, hogy Saskatchewanba megy.
Eredetileg az volt a terv, hogy Amanda is Leevel tart Saskatchewanba.
Amanda végül mégis otthon maradt, mert nem érezte jól magát.
Aznap reggel még beszéltem vele.
Nem igazán voltak tervei.
Nem érezte jól magát, mert rátört a migrén.
Amanda migrénes volt.
Ritkán jött ki rajta, de olyankor nagyon szenvedett.
Nyilván nagyon fájhatott a feje aznap, ha úgy döntött, hogy mégsem megy Lee-vel.
Amanda azt mondta, menjek csak nyugodtan, segítsek anyának,
ő inkább otthon marad, majd hétfőn találkozunk.
Így hát pénteken elutaztam.
Akkor láttam őt utoljára.
PÉNTEK ,11:00 LEE SASKATCHEWANBA INDUL
Amikor megérkeztem, felhívtam Amandát, és kérdeztem, hogy van.
Rákérdeztem a migrénjére is.
Azt mondta, még mindig eléggé szenved.
Lee és Amanda szinte végig kapcsolatban voltak onnantól kezdve,
hogy Lee pénteken elutazott.
Rengeteg üzenetet váltottak.
Lee utoljára szombat este hét körül beszélt Amandával.
SZOMBAT, 19:06 LEE FELHÍVJA AMANDÁT
Amanda azt mondta, elmúlt a migrénje.
Aztán Ruby hirtelen ugatni kezdett.
Amanda rászólt, hogy: „Hallgass már, Ruby!”
Ruby ekkor felnyüszített.
Hallottam a lépteit, majd egy hangos robajt.
Ezután megszakadt a vonal.
SZOMBAT, 19:06 LEE FELHÍVJA AMANDÁT
SZOMBAT, 19:10 MEGSZAKAD A HÍVÁS
Egy ideig még szólongattam, hogy: „Halló, szívem, Amanda!”
De nem jött válasz.
Leraktam, és újra hívtam, de már a hangposta kapcsolt be.
Próbáltam anya vonalasáról is hívni, de ugyanúgy a hangpostát értem csak el.
Mikor megszakadt a vonal, nem tudtam, mit higgyek.
Gondoltam, talán leejtette a telefont, vagy lemerült az aksi.
Nyilván töltőre rakta,
aztán majd visszahív.
Vártam egy darabig, aztán írtam neki.
De semmi válasz.
Mikor vasárnap felkeltem, újra írtam neki…
de továbbra sem jött válasz.
Mondom, biztos elfoglalt, majd visszahív, ha ráér.
Az ember ilyenkor nyilván nem a legrosszabbra gondol.
Pláne akkor, ha ilyesmi még sosem történt vele.
Gondoltam, talán Darrell-lel van, vagy átment az anyukájához.
A családjuk nagyon összetartó, nem lepett volna meg, ha Darrell-lel van.
Anyával ki sem láttunk a munkából, próbáltuk rendszerezni azt a sok holmit,
hogy anya majd eladhassa,
és ez nagyon lekötött.
Vasárnap este úgy voltam vele, hogy inkább kidőlök,
és másnap reggel egyből hazamegyek, hogy meglepjem Amandát.
VASÁRNAP, 10:44 LEE ÜZEN AMANDÁNAK
Hétfőn úgy fél kilenc körül indultam el anyától.
Csak tankolni álltam meg.
Utána egyenesen hazamentem.
Amikor hazaértem, a bejárati ajtó zárva volt,
kulccsal nyitottam ki.
Beléptem a házba… de Amanda nem volt sehol.
Kiengedtem a kutyát a hátsó kertbe, hogy elvégezze a dolgát.
Ezután felmentem az emeletre, mert azt hittem, Amanda még alszik.
Bementem a hálószobába, de nem volt ott. Benéztem a fürdőbe, de semmi.
Töprengtem, vajon hol lehet.
Aztán rájöttem, hogy kizárásos alapon lent van a pincében.
Amanda sosem szerette a pincét.
Nem is tudom, valamiért félt odalent.
Elég volt négy lépést tennem lefelé, és…
megláttam Amandát.
A pince közepén feküdt,
és csupa vér volt.
Nem tudom leírni az érzést, amit átéltem.
Kiabáltam, hogy: „Amanda!”
De nem reagált. Megfordultam, és remegni kezdtem.
Majd' kiesett a telefon a kezemből, ahogy a segélyhívót tárcsáztam.
A diszpécser kérdezte, hogy Amanda életben van-e még.
Mondtam, hogy nem tudom. Kérdezte, hogy meg tudnám-e állapítani.
Nem akartam visszamenni.
Nem akartam…
Ez volt a legnehezebb. Nem tudtam, hogy csináljam.
Üvöltöttem a telefonban.
Amikor hozzáértem, éreztem, hogy kihűlt a teste.
2015. OKTÓBER 27. EGY NAPPAL A HOLTTEST MEGTALÁLÁSA UTÁN
Az igazságügyi orvosszakértői vizsgálat jelenleg is folyamatban van.
Biztosíthatok mindenkit, hogy elegendő forrást biztosítunk ahhoz,
hogy teljes körű és alapos vizsgálatot végezzünk
az elkövető azonosítása és felelősségre vonása érdekében.
A tények és a bizonyítékok alapján úgy véltük,
hogy Amandát szombat este,
vélhetően este hét óra körül támadták meg.
Ez az utolsó időpont, amikor még biztosan életben volt.
Ezután ugyanis a telefonján már nem észleltünk aktivitást.
Fennállt a veszélye annak,
hogy egy erőszakos elkövető garázdálkodik Calgary északkeleti részén.
Ezért a bűnügyi helyszínelő egység bevonásával
próbáltuk azonosítani az elkövetőt a helyszínen talált bizonyítékok,
vagyis az ujjlenyomatok, lábnyomok és DNS-minta alapján.
BIZONYÍTÉKUL SZOLGÁLÓ VIDEÓFELVÉTEL
Az egységnél őrmesteri rendfokozatban szolgáltam,
de egyúttal én voltam a vérnyomelemző is.
Ez volt életem egyik legrémesebb bűnügyi helyszíne,
ráadásul soha sehol nem láttam még ennyi különböző vérnyomot.
Ez itt a pincébe vezető lépcső,
és itt van maga a pince.
Ez pedig az a konkrét hely,
ahol Amandát megtalálták.
Itt látszódnak is a teste körvonalai,
miután elvitték a helyszínről.
Én voltam az ügyben kijelölt törvényszéki nyomozó.
Én feleltem a helyszín átvizsgálásáért és a bizonyítékok lefoglalásáért.
Ujjlenyomatot akartam venni az ajtókról,
hogy meg tudjuk állapítani,
ki lehetett Amandával a házban.
Csakhogy nem voltak ujjlenyomatok.
A vérben körülbelül 12 lenyomatot találtunk,
de ezek többsége lábnyom volt, nem pedig kéznyom.
Ami igazán zavarba ejtő volt, hogy két lábnyom
a lépcső felé nézett itt, ezen a helyen.
A lábujjak gyakorlatilag hozzáértek a lépcső aljához,
de az illető nem ment fel a lépcsőn.
A lépcső alján egy pár papucs is hevert.
Ez valószínűleg Amandáé volt,
legalábbis akkor biztosan ezt viselte, amikor a tragédia történt.
A legrejtélyesebb dolog számomra az volt, hogy egyetlen cipőnyomot sem találtam.
Kizárólag mezítelen lábnyomokat tudtam azonosítani.
Ezen a területen viszont kenődések is látszódtak,
mintha valaki ide-oda mozgatta volna a kezét a vérben.
Úgy gondoltam, a tettes akarta eltüntetni a lábnyomait,
hogy később ne lehessen azonosítani.
Amanda testén nem látszottak védekezésből eredő sebek,
zúzódások azonban annál inkább.
Egy erőszakos bűncselekmény során
gyakran maga az elkövető is megsebesül.
Így a helyszínről való távozáskor, vagy még a támadás közben
ő maga is nyomokat hagy.
Itt a hetedik szektorban szép sötétbarna vérfoltokat látunk.
Amikor megláttam ezeket a vércseppeket,
rögtön arra gondoltam, hogy a tettes is megsebesülhetett,
és itt mégiscsak nyomot hagyott.
A vérnyomokból tehát mintát vettünk, amit elküldtünk DNS-vizsgálatra.
Miközben izgatottan vártuk a laboreredményeket,
igyekeztünk más nyomokat is találni,
hogy azonosíthassuk az elkövetőt.
Erőszakos behatolásnak nem volt jele, tehát bárki is volt a tettes,
vagy volt kulcsa a házhoz, vagy szerzett egyet,
esetleg egy nyitva hagyott hátsó ajtón jutott be.
A mai napi a hátsó ajtó miatt gyötrődöm.
Folyton az jár a fejemben,
hogy vajon be volt-e zárva,
mert én automatikusan
kinyitottam az ajtót, és kiengedtem a kutyát.
Itt a 73-5-ös, hatos kód…
A nyomozók mindent átfésültek Amanda Lee otthonában és annak környékén.
Castleridge-ben magasabb a bűnözési ráta,
mint Calgary más részein.
Ez nem egy jó környék.
Itt gyakorlatilag állandóak voltak a betörések, lövöldözések…
Valakit mindig megtámadtak, emiatt sokszor lehetett rendőröket látni.
Amandát 2015-ben már nagyon nyomasztotta ez az utca.
Antoniék bejelentést is tettek amiatt,
hogy rendszeresen bejárkáltak hozzájuk a hátsó kertbe,
ahonnan üvegeket és sörösdobozokat vittek el.
Néha nyitva volt a hátsó kertkapu.
Egyszerűen nyitva hagyták.
Volt, hogy lépteket is hallottunk a hóban.
Ezen a hátsó kapun át juthatunk el Antoniék házának hátsó bejáratához,
ahhoz az ajtóhoz, amiről Lee nem tudja,
hogy kulccsal nyitotta-e ki, amikor hazaért.
Rengeteg volt az átutazó azon a környéken.
Márpedig aki arra vetemedik, hogy bemenjen mások kertjébe,
ki tudja, mi mindenre képes?
Amanda emiatt aggódott.
Nyilván minden lehetőséget számításba kellett vennünk,
így az is felmerült, hogy Amandát figyelték.
Lehetséges, hogy egy alkalommal valaki hazáig követte,
majd amikor Lee elutazott,
kihasználta a lehetőséget, és lecsapott.
Az egyik szomszéd is megerősítette,
hogy szombat este, valamikor fél hét és hét óra között,
amikor Lee is hallotta, hogy a kutya felnyüszített,
és a telefon megszakadt,
Amanda és Lee kutyája valóban ugatott.
Úgy ugatott, mintha el akart volna ijeszteni valakit.
Azelőtt is volt, hogy ugatott, de sosem…
Sosem tulajdonítottunk neki különösebb jelentőséget, kivéve aznap este.
Aztán egy üvöltést hallottunk Amandáék házából.
A jobb oldali szomszédunk azt mondta,
láttak valakit átfutni a kertünkön.
Ez eléggé nyugtalanító volt.
Ruby nem véletlenül ugatott.
Nem volt egy ugatós kutya.
Ruby nyilvánvalóan azért jelzett, mert valaki bement a házba.
És azt is biztosra veszem, hogy Amanda próbálta magát megvédeni.
Egy tündéri kislány volt, de nagyon szívós.
A CALGARYI RENDŐRSÉG NYOMOZÓHATÓSÁGA
Jól van, Linda, itt van a…
Ahogy beleástuk magunkat az ügybe,
a rokonokkal és barátokkal is beszéltünk,
átnéztünk minden telefont, elektronikus eszközt,
naplókat, minden ilyesmit.
Felmerült ugyanis a gyanú,
hogy Amandának esetleg viszonya volt,
ami rosszul végződött,
és aznap este talán a szeretőjét várta,
mivel Lee távol volt.
Amikor Lee hazaért, és rátalált Amanda holttestére,
feltűnt neki, hogy Amanda egy különlegesebb alsóneműt viselt,
nem olyat, mint amit általában hordott.
Tehát ezt a kérdést is érdemes volt körbejárni.
Ugyanakkor ezt az elméletet hamar elvetettük,
mert nem találtunk semmi arra utaló nyomot,
hogy Amanda viszonyt folytatott volna valakivel a férje tudtán kívül.
Lee és Amanda is veszekedtek néha, ahogy a legtöbb házaspár,
de szemernyi kétségem sincs afelől, hogy szerették egymást.
Amanda ugyanúgy szerette Leet, ahogy Lee szerette őt.
Amanda sosem drogozott, nem volt tagja semmilyen bandának,
semmi ilyesmi nem derült ki róla.
Egyértelműen látszott, hogy nem igazán voltak ellenségei.
Ugyanakkor a kihallgatás során
Lee megnevezett valakit, akinek lehettek indítékai.
A családból mindenkit behívták a rendőrségre.
Lee is ott volt, és amikor Allenre és rám nézett, azt mondta:
„Azt hiszem, a húgomnak köze van Amanda halálához.”
A húgom gyűlölte a feleségemet.
De miért ölte volna meg Amandát?
A húgom akkoriban keményen drogozott.
Én küldtem rá a gyámügyet…
mert aggódtam az unokahúgomért.
A húgom és Lee értesítették a gyámhivatalt,
akik elvitték a gyereket.
A húgom mindennap vagy hússzor hívott, és folyton azt kérdezte:
„Hol a picsában van a lányom?”
A húgom rettentő dühös volt rám.
És Amandára is haragudott.
SOSEM TISZTELT ENGEM
Lee húga többször is megfenyegette Amandát.
Márpedig ha a húgom félt valamitől, azt komolyan kellett venni,
mert nem volt az az ijedős típus.
Emiatt felmerült bennem, hogy talán Lee húga küldött rá valakit,
amíg Lee távol volt.
Ő biztosan tudta, hogy Lee nem lesz a városban.
Lee húgát is behívták a rendőrségre,
ahol egy tapasztalt nyomozó hallgatta ki.
Ám végül semmilyen bizonyítékot nem találtunk arra,
hogy köze lett volna Amanda halálához.
Továbbra sincs gyanúsított Amanda Antoni gyilkosságának ügyében,
akinek holttestére a nő calgaryi otthonában találtak rá.
A család nyilatkozatban fordult a nyilvánossághoz,
hogy ha bárkinek információja van Amanda haláláról,
osszák meg velük, hogy végre elengedhessék Amandát.
A nagy médiafelhajtás ellenére
nem érkeztek lakossági bejelentések,
ami tapasztalatom szerint rendkívül szokatlan.
2015. DECEMBER 7.
HAT HÉTTEL AMANDA HALÁLA UTÁN
A boncolási jegyzőkönyvből kiderült,
hogy a toxikológiai vizsgálat kannabiszt mutatott ki Amanda a szervezetében,
de hogy ez a mennyiség
okozott-e nála bármiféle kábultságot, azt nehéz megmondani.
Ugyanakkor a jelenség azzal is magyarázható,
amit Lee is említett, hogy Amanda talán a migrénjét próbálta csillapítani.
TOMPA TÁRGY OKOZTA SÉRÜLÉS
A halál oka hivatalosan tompa tárgy okozta sérülés volt,
de valójában nem az ütésbe halt bele, hanem abba, hogy elvérzett.
Az agya nem károsodott.
Egyetlen csontja sem tört el, a jobb oldali járomcsontját kivéve.
Meglepődtem.
Azt hittem, koponyatörést szenvedett, hogy súlyos sérüléseket látunk majd rajta.
De nem így volt.
Ellenben az egész testét zúzódások borították.
A könyökén, a térdén és a csípőjén is voltak sérülések,
de ezek egyike sem volt annyira súlyos, hogy belehaljon,
egyszerűen rengeteg vért vesztett.
A nyomozás ezen szakaszában
már nagyon vártuk a laboreredményeket,
hisz azt hittük, végre lesz gyanúsítottunk.
De mikor megjöttek a vizsgálat eredményei,
kiderült, hogy a mintákban kizárólag Amanda DNS-ét tudták azonosítani,
vagyis a vércseppek is tőle származtak.
Reméltem, hogy meglesz a tettes,
és erre is számítottam, mivel szörnyen véres volt a helyszín.
Őszintén megdöbbentem, amikor kiderült,
hogy csak Amanda DNS-ét tudták azonosítani.
Nem volt bizonyíték arra, hogy Amanda bárkivel is kapcsolatba került volna,
vagyis Amandát nem bántalmazták szexuálisan.
ONDÓNAK NYOMA NINCS
Ezen felül
a pincében talált ujjlenyomatok, tenyérnyomok és lábnyomok
mind Amandához tartoztak.
Nem volt bizonyíték arra,
hogy Amandán kívül más is járt volna a pincében.
A másfél éven át tartó nyomozás alatt
egy tapasztalt viselkedéselemző egységgel is felvettem a kapcsolatot.
Amikor ők is megvizsgálták Amanda ügyét,
és szembesültek a bizonyítékok hiányával,
arra jutottak, hogy Amanda halálát
nem feltétlenül idegenkezűség okozta.
Elképzelhető, hogy balesetet szenvedett.
Újból végignéztem a teljes nyomozati anyagot.
A perselyen nem volt ujjlenyomat,
a teteje is poros volt,
vagyis valószínűleg senki nem vette kézbe.
Nincs bizonyíték arra, hogy a perselyt levették volna a polcról.
De vajon lehetségese az, hogy Amanda ütközött bele, ahogy leesett a lépcsőn?
Megbíztunk egy biomechanikai kutatót is, hogy vizsgálja ki az ügyet.
A szakértő arra jutott,
hogy bár egy ilyen fiatal nő esetében ez meglehetősen szokatlan,
de a sérülések jellege minden olyan kritériumnak megfelel,
ami egy lépcsőn elszenvedett balesetre jellemző.
Tehát meg kellett vizsgálnunk annak a lehetőségét is,
hogy valóban csak egy szerencsétlen baleset történt,
illetve azt, hogy ha baleset volt, hogy történhetett.
Az összegyűjtött bizonyítékok alapján úgy gondolom,
hogy ez a hely mindennek a kiindulópontja.
Lehetséges, hogy Amanda a kutyában botlott meg, és ezért esett le a lépcsőn?
Nos, lehetséges.
A lépcső tetejét megvizsgálva kiderült,
hogy volt valamiféle behatás,
ami miatt Amanda nekiesett a falnak,
és beleütött a perselybe, ami a falhoz csapódott.
Ezt onnan tudjuk, hogy a persely mögött
látszik egy kis horpadás a gipszkartonfalon.
De amit senki sem tud biztosan,
az az, hogy vajon Amanda magától esett le, vagy valaki lelökte a lépcsőn.
Ha valóban baleset történt, és Amanda magától esett le,
vajon hogy nem mozdult el a lépcsőfordulóban lévő szennyeskosár,
illetve hogy nem esett le a persely a lépcső melletti párkányról?
És hogy lehet, hogy a telefonja 2,5-3 méterre hevert,
távol attól a helytől, ahonnan Amanda lezuhant.
Én úgy gondolom, elképzelhető, hogy valaki szándékosan lökte neki a perselynek.
Nem hiszem, hogy Amanda halála baleset volt.
Itt valami nem stimmel.
Valahogy azt érzem, hogy itt valami nagyon nem stimmel.
Ha nem láttam volna a saját szememmel,
és azt mondják, hogy leesett a lépcsőn, elhittem volna.
De mivel én találtam rá Amandára a pincében, és láttam őt,
nekem ez valószerűtlennek tűnik.
Amikor megtudtam, hogy balesetre gyanakodnak,
azt gondoltam, ez kizárt, Amandát megverték.
Rengeteg zúzódás volt a testén.
Helyszíneltem baleseteknél, és ennyi vért sehol sem láttam.
Itt többről volt szó.
A kutya ugatott, és egy szék is felborult a szobában.
Nem hiszem, hogy baleset volt.
Valaki lelökte azon a lépcsőn.
Amanda nem halt meg azonnal.
Eltartott egy ideig,
mire annyi vért veszített,
hogy abba végül belehalt.
Tudjuk, hogy miután Amanda fejsérülést szenvedett,
többször is helyet változtatott.
Egy alkalommal még lábra is állt, és megtett pár lépést,
a véres lábnyomokból ez egyértelműen kiderül.
Közel 48 óra telt el
Lee szombat este hét órakor kezdeményezett és megszakadt telefonhívása,
és a hétfői hazaérkezése között.
44,5 ÓRA
Az is rejtély, hogy a házban élő állatok
ez alatt a 48 óra alatt,
amíg Amanda a földön feküdt, hogy nem mentek utána a pincébe.
A vérben nem voltak mancsnyomok,
ami egyáltalán nem tűnt logikusnak.
Az, hogy nem voltak mancsnyomok a pincében,
számomra nagyon furcsa.
Ugyanis ha valamelyikünk megsérült vagy sírt,
Ruby mindig odajött hozzánk, hogy megvigasztaljon.
Nekem is labradorom van,
és bárhová megyek a házban, ő mindig követ.
Ha Amanda leesett, és bajban volt,
hogy lehet, hogy az a labrador nem ment utána, hogy megnézze, mi van vele?
Lehetséges, hogy volt valaki a házban, aki féken tartotta a kutyát?
Rengeteg megválaszolatlan kérdés van az ügyben.
Olyasmi, amire nem találok magyarázatot. Aminek sincs semmi értelme.
Egy dolog biztos.
Volt egy olyan pillanat,
amikor Amanda a lépcső alján állt.
Ez a véres lábnyomokból egyértelműen kiderül.
Itt állt, ezen a helyen.
De vajon miért nem ment fel a lépcsőn?
Ezt a mai napig nem értem, mert úgy tűnik, képes lett volna rá.
Miért nem próbált meg felmenni a lépcsőn?
Amilyen makacs volt,
az élete árán is meg kellett volna próbálnia felmenni.
Az élete árán is.
Miért nem próbálta meg?
Ez nem hagy nyugodni.
Csak két dolog történhetett.
Az egyik lehetőség, hogy a vérveszteség miatt
egyre kevésbé tudott racionálisan gondolkodni.
A másik,
hogy az, aki bántotta, még a házban volt.
A veszély nem múlt el, és úgy gondolta, inkább odalent marad,
minthogy felmenjen, és szembeszálljon az illetővel.
Sok a megválaszolatlan kérdés,
és a baleset elmélete sem ad mindenre megnyugtató magyarázatot.
Egy ilyen ügyet sosem lehet végleg lezárni,
mindenesetre a nyomozás szünetel, amíg új információt nem kapunk.
Néha arra gondolok hogy ha egyszer majd én is ott leszek,
ahol Amanda, vele szeretnék találkozni először.
Azt kérdezném: „Mi történt veled, kislány?”
„Mi történt veled?”
AZ ORVOSSZAKÉRTŐI HIVATAL SZERINT
AMANDA ANTONI HALÁLÁNAK KÖRÜLMÉNYEI TOVÁBBRA IS TISZTÁZATLANOK.
Eszméleténél van?
Nem tudom.
Lélegzik?
Uramisten!
Lélegzik?
Nem tudom.
Nyolc éve már, hogy Amanda meghalt.
FRISS HÁZASOK
Az ember megváltozik,
főleg, ha élete szerelmét veszíti el.
Azt akivel együtt akart megöregedni.
Ha visszamehetnék az időben, otthon maradnék.
Mert akkor még itt lenne velem.
Sokat gondolok Amandára.
Mindennap.
Olyan erős testvéri kötelék volt köztünk, hogy azt érzem, nem adhatom fel.
Mintha azt üzenné, hogy valami történt. Érzem.
Nem akarja, hogy feladjam.
Szóval ha valaki…
tud valamit…
könyörgök, jelentkezzen!
Mondjon valamit!
HA BÁRMILYEN INFORMÁCIÓVAL RENDELKEZIK AMANDA ANTONI HALÁLÁRÓL,
KÉRJÜK, JELEZZE A CALGARYCRIMESTOPPERS.ORG OLDALON,
VAGY LÁTOGASSON EL AZ UNSOLVED.COM WEBOLDALRA!
A feliratot fordította: Usztics Lili